[{"text_idx": "#000001", "text": "NewyddionSwyddiNewyddion CymunedNewyddion yr AcademiScarlets TVAdroddiadau Gemau"}, {"text_idx": "#000013", "text": "Gweilch A oedd yn fuddugol ym Mharc y Scarlets ar o\u0302l trechu\u2019r ti\u0302m datblygedig Scarlets o 33-10 mewn ge\u0302m llawn cyfleoedd i\u2019r talent ifanc yn y ddwy ochr."}, {"text_idx": "#000014", "text": "Yr ymwelwyr rhoddodd berfformiad clinigol, gan ymosod ar gamgymeriadau\u2019r Scarlets yn enwedig yn yr hanner cyntaf."}, {"text_idx": "#000015", "text": "Er hynny, fe barhaodd y Scarlets i chwarae a llwyddo i sgori cais yn yr ail hanner trwy\u2019r cefnwr ifanc Eddie James."}, {"text_idx": "#000016", "text": "Er mai y Gweilch oedd yn fuddugol, fe lwyddodd bois ifanc y Scarlets ennill digon o brofiad o flaen cynulleidfa ym Mharc y Scarlets."}, {"text_idx": "#000017", "text": "Y Gweilch oedd dros y llinell gais yn gyntaf ar o\u0302l ond chwe munud gyda\u2019r canolwr Callum Carson yn buddio o gyfnod o bwysau gan yr ymwelwyr ar y llinell gartref."}, {"text_idx": "#000018", "text": "Roedd ti\u0302m y Gweilch yn dathlu\u2019r ail gais pan gipiodd y blaenasgellwr Will Hickey y bel a chroesi\u2019r llinell gyda\u2019r cefnwr Cai Evans yn trosi\u2019r ddau gais i ymestyn y sgo\u0302r 14-0."}, {"text_idx": "#000019", "text": "Yr wythwr Carwyn Tuipulotu cafodd ei gyfle i groesi am y cais gyntaf i\u2019r Scarlets, ond trosedd yng nghysgod y pyst wnaeth ei rhwystro rhag ymosod."}, {"text_idx": "#000020", "text": "Gyda llinell y Gweilch yn achosi problemau i\u2019r ti\u0302m cartref, fe ddaeth y trydedd gais ar 35 munud trwy\u2019r blaenasgellwr nodiadol Harri Deaves a\u2019r trosiad unwaith eto gan Evans."}, {"text_idx": "#000021", "text": "Roedd y Scarlets yn edrych yn beryglus pan yn cadw\u2019r bel, gan ymosod o tu fewn ei 22 am gic gosb hir gan Rhys Patchell ar chwiban hanner amser."}, {"text_idx": "#000022", "text": "Fe ddechreuodd yr ail hanner gyda llawer o antur i\u2019r ti\u0302m cartref gyda\u2019r capten Joe Roberts yn agos ar sawl adeg."}, {"text_idx": "#000023", "text": "Er hynny, y Gweilch llwyddodd i droi\u2019r bel drosodd yn yr ardal gwrthdaro ac fe aeth y cyfleoedd yn sydyn i\u2019r ti\u0302m datblygedig y Scarlets."}, {"text_idx": "#000024", "text": "Y cyn Scarlet Osian Knott a Tuipulotu derbynodd cardiau melyn am dacl anghyfraethlon wrth i\u2019r ddau ochr dod a\u2019u eilyddion ymlaen i\u2019r cae."}, {"text_idx": "#000025", "text": "Ac yr ymwelwyr enillodd eu pedwerydd cais trwy\u2019r maswr Josh Thomas hanner ffordd trwy\u2019r ail hanner."}, {"text_idx": "#000026", "text": "Gyda\u2019u dyfalbarhad, fe wnaeth y Scarlets gwibio heibio\u2019r llinell gais am y trydedd tro o\u2019r noson gyda\u2019r asgellwr James yn newid i safle canolwr am yr ail hanner, yn ffeindio bwlch yn amddiffyn y Gweilch cyn croesi."}, {"text_idx": "#000027", "text": "Er hynny, yr ymwelwyr cafodd y gair olaf trwy\u2019r eilydd Josh Carrington yn torri trwy\u2019r amddiffyn am y bumed cais o\u2019r ge\u0302m."}]